CELEX: 62010CN0130
Language: et
Date: 2010-03-11 00:00:00
Title: Kohtuasi C-130/10: 11. märtsil 2010 esitatud hagi — Euroopa Parlament versus Euroopa Liidu Nõukogu

22.5.2010   
            
            
               ET
            
            
               Euroopa Liidu Teataja
            
            
               C 134/26
            
         11. märtsil 2010 esitatud hagi — Euroopa Parlament versus Euroopa Liidu Nõukogu
   (Kohtuasi C-130/10)
   2010/C 134/40
   Kohtumenetluse keel: inglise
   
      Pooled
   
   
      Hageja: Euroopa Parlament (esindajad: E. Perillo, K. Bradley, A. Auersperger Matić)
   
      Kostja: Euroopa Liidu Nõukogu
   
      Hageja nõuded
   
   
               —
            
            
               tühistada nõukogu 22. detsembri 2009. aasta määrus (EÜ) nr 1286/2009 (1), millega muudetakse määrust (EÜ) nr 881/2002 (2), millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud;
            
         
               —
            
            
               jätta määruse (EL) nr 1286/2009 tagajärjed kehtivaks kuni seda asendava õigusakti jõustumiseni;
            
         
               —
            
            
               mõista kohtukulud välja Euroopa Liidu Nõukogult.
            
         
      Väited ja peamised argumendid
   
   Euroopa Parlament leiab, et nõukogu 22. detsembri 2009. aasta määrus (EÜ) nr 1286/2009, millega muudetakse määrust (EÜ) nr 881/2002, millega kehtestatakse teatavate Osama bin Ladeni, Al-Qaida võrgu ja Talibaniga seotud isikute ja üksuste vastu suunatud eripiirangud, on tühine järgmistel põhjustel:
   
               —
            
            
               arvestades määruse eesmärki ja sisu, on selle õige õiguslik alus EL toimimise lepingu artikkel 75;
            
         
               —
            
            
               teise võimalusena ei ole täidetud EL toimimise lepingu artiklile 215 tuginemise tingimused, kuna ei esitatud nõuetekohast ettepanekut ja nõukogu ei võtnud eelnevalt vastu Euroopa Liidu lepingu 2. peatüki V jaotise kohast otsust.
            
         
               —
            
            
               Euroopa Parlament teeb ettepaneku, et kui Euroopa Kohus vaidlustatud otsuse tühistab, kasutaks ta siiski talle ELTL artikliga 264 antud õigust jätta vaidlustatud määruse tagajärjed kehtivaks kuni seda asendava õigusakti jõustumiseni.
            
         
      (1)  ELT L 346, lk 42.
   
      (2)  EÜT L 139, lk 9.